b'\n_START_ARTICLE_\nMetoda vzvratnega raz\xc5\xa1irjanja\n_START_PARAGRAPH_\nMetoda vzvratnega raz\xc5\xa1irjanja (angle\xc5\xa1ko backpropagation) je ime algoritma za u\xc4\x8denje umetnih nevronskih mre\xc5\xbe oziroma za globoko u\xc4\x8denje. Algoritem je prvi opisal Paul Werbos leta 1974, uveljavil pa se je \xc5\xa1ele leta 1986, ko so nevronske mre\xc5\xbee do\xc5\xbeivele preporod. Spada med metode nadzorovanega u\xc4\x8denja in velja za posplo\xc5\xa1itev pravila delta (delta rule) na ve\xc4\x8dplastne mre\xc5\xbee. Pri u\xc4\x8denju je prisoten u\xc4\x8ditelj, ki vhodnim podatkom priredi izhodno \xc5\xbeeleno vrednost. Metoda vzvratnega raz\xc5\xa1irjanja je poseben primer splo\xc5\xa1ne gradientne metode za optimizacijo, ki temelji na srednji kvadratni napaki.\n_START_SECTION_\nLastnosti\n_START_PARAGRAPH_\nMetoda je iterativna, saj re\xc5\xa1itev nastaja postopoma v \xc5\xa1tevilnih malih korakih. Delovanje metode spominja na spu\xc5\xa1\xc4\x8danje kroglice s hriba, ki se premika v smeri nagiba, pri \xc4\x8demer se ji zmanj\xc5\xa1uje vi\xc5\xa1ina. Pri tem se ji lahko zgodi da se ustavi v kotanji (lokalni minimum), \xc5\xa1e preden pride do vzno\xc5\xbeja (globalni minimum). Zato je metoda vzvratnega raz\xc5\xa1irjanja po\xc4\x8dasna in nezanesljiva. Poleg tega ima \xc5\xa1e \xc5\xa1tevilne druge pomanjkljivosti, na primer: (1) neinformativnost \xe2\x80\x93 ne pove, kako pride do rezultata, (2) nekonstruktivnost \xe2\x80\x93 ne zna sama poiskati optimalne zgradbe nevronske mre\xc5\xbee, (3) neu\xc4\x8dinkovitost \xe2\x80\x93 za u\xc4\x8denje poleg koristnih uporablja tudi jalove u\xc4\x8dne vzorce, (4) ne odpravlja \xc5\xa1uma, (5) ne roji u\xc4\x8dnih podatkov. Omenjene pomanjkljivosti u\xc4\x8dinkovito odpravljata algoritma Bipropagation in metoda mejnih parov,'